##### Ústredná vojenská nemocnica SNP Ružomberok - fakultná nemocnica

##### Ul.gen.M.Vesela 21, 034 26 Ružomberok

SÚŤAŽNÉ PODKLADY

##### Nadlimitná zákazka zadávaná postupom verejnej súťaže

Predmet zákazky:

##### Kreditné karty na nákup pohonných hmôt

Verejné obstarávanie realizované postupom zadávania zákazky podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

V Ružomberku, dňa 30.08.2016

MUDr. Jozef Ježík

riaditeľ ÚVN SNP Ružomberok - FN

Súlad súťažných podkladov so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) potvrdzuje:

V Ružomberku, dňa 26.08.2016

Ing. Jozef Jaroš

##### OBSAH SÚŤAŽNÝCH PODKLADOV

A.1Pokyny na vypracovanie ponuky

Časť I. Všeobecné informácie

Časť II. Komunikácia a vysvetľovanie

Časť III. Príprava ponuky

Časť IV. Predkladanie ponúk

Časť V. Otváranie a vyhodnocovanie ponúk

Časť VI. Prijatie ponuky a uzavretie zmluvy

A.2 Podmienky účasti uchádzačov

A.3Kritériá na vyhodnotenie ponúk a pravidlá ich uplatnenia

B.1Opis predmetu zákazky

B.2Spôsob určenia ceny

B.3Obchodné podmienky

**A.1 POKYNY NA VYPRACOVANIE PONUKY**

**Časť I. Všeobecné informácie**

1. **Identifikácia verejného obstarávateľa**

Názov: Ústredná vojenská nemocnica SNP Ružomberok - fakultná nemocnica

IČO: 319 364 15

Sídlo: Ul.gen.M.Vesela 21, 034 26 Ružomberok

Krajina: Slovenská republika

Webové sídlo (internetová adresa):

Hlavná adresa: www.uvn.sk

Adresa profilu: www.uvo.gov.sk

Kontaktná osoba: Ing. Jozef Jaroš

Telefón: +421 44 4382435

Fax: +421 44 4382783

E-mail: jarosj@uvn.sk

1. **Predmet zákazky**
   1. Predmetom zákazky je: Kreditné karty na nákup pohonných hmôt
   2. Predpokladaná hodnota zákazky je: 242 000, EUR bez DPH.
   3. Komplexnosť zákazky a rozdelenie zákazky na časti je nasledovné: požaduje sa ponuka na celý predmet zákazky - zákazka nie je rozdelená na časti
   4. Spoločný slovník obstarávania (CPV): 30.16.31.00-0 - Karty na čerpanie pohonných látok
   5. Stručný opis predmetu zákazky a opis obstarávania: 13 ks kariet na odber PHM s min.týždenným limitmi 700,- €, na obdobie 24 mesiacov pri odbere ccc BA natural 956 40 000,- litrov a MN 180 000,- litrov
   6. Podrobné vymedzenie predmetu zákazky tvorí časť *B.1 Opis predmetu zákazky* týchto súťažných podkladov.
2. **Zdroj finančných prostriedkov**
   1. Predmet zákazky bude financovaný nasledovne: Z prevádzkových zdrojov verejného obstarávateľa
3. **Druh zákazky**
   1. Výsledkom verejného obstarávania bude zadanie zákazky na dodanie tovaru - kúpa.
   2. Podrobné vymedzenie záväzných zmluvných podmienok pre plnenie požadovaného predmetu zákazky tvoria časti *B.1 Opis predmetu zákazky, B.2 Spôsob určenia ceny a B.3 Obchodné podmienky* týchto súťažných podkladov.
4. **Miesto, termín a spôsob plnenia**
   1. Miestom plnenia predmetu zákazky je: UVN SNP Ružomberok - FN, ul.gen.M.Vesela 21, 034 26 Ružomberok, CS na Slovensku a v Čechách
   2. Trvanie zmluvy do:  24 mesiacov
   3. Predmet zákazky bude plnený spôsobom podľa obchodných podmienok uvedených v časti *B.3 Obchodné podmienky* týchto súťažných podkladov.
5. **Variantné riešenia**
   1. Neumožňuje sa predložiť variantné riešenie. Ak súčasťou ponuky bude aj variantné riešenie, variantné riešenie nebude zaradené do vyhodnocovania a bude sa naň hľadieť, akoby nebolo predložené.

###### Lehota viazanosti ponuky

* 1. Ponuky zostávajú platné počas lehoty viazanosti ponúk. Lehota viazanosti ponúk je stanovená do 30.12.2016. V prípade potreby, vyplývajúcej najmä z aplikácie revíznych postupov, verejný obstarávateľ si vyhradzuje právo lehotu viazanosti ponúk primerane predĺžiť.

**Časť II. Komunikácia a vysvetľovanie**

###### Komunikácia medzi verejným obstarávateľom a uchádzačmi/záujemcami

* 1. V súlade s § 187 ods. 8 zákona o verejnom obstarávaní komunikácia a výmena informácií medzi verejným obstarávateľom a uchádzačmi/záujemcami sa bude uskutočňovať písomne prostredníctvom pošty, iného doručovateľa, e-mailom alebo faxom.
  2. Poskytovanie vysvetlení a ďalších informácií (ďalej len „informácie“) bude verejný obstarávateľ uverejňovať vo svojom profile na stránke www.uvo.gov.sk. Odpoveď na každú požiadavku o vysvetlenie, predloženú zo strany uchádzača v stanovenej lehote bude poskytnutá najneskôr do troch pracovných dní od doručenia žiadosti o vysvetlenie na svojom profile na stránke [www.uvo.gov.sk](http://www.uvo.gov.sk) a na stránke [www.uvn.sk](http://www.uvn.sk/) . Informácie týkajúce sa vysvetľovania podmienok zadania nadlimitnej zákazky uverejnených v oznámení a súťažných podkladoch, vyjadrenie k prípadným žiadostiam o nápravu, zmeny termínov z dôvodu revíznych postupov a ostatné informácie, ktoré môžu byť zverejnené v zmysle zákona o verejnom obstarávaní, bude obstarávateľ uverejňovať vo svojom profile na stránke [www.uvo.gov.sk](http://www.uvo.gov.sk) a na stránke [www.uvn.sk](http://www.uvn.sk/) – informácie – verejné obstarávanie. Po takomto zverejnení verejný obstarávateľ považuje informáciu za doručenú všetkým záujemcom - uchádzačom

1. **Vysvetlenie** 
   1. Verejný obstarávateľ bezodkladne poskytne vysvetlenie informácií potrebných na vypracovanie ponuky a na preukázanie splnenia podmienok účasti všetkým záujemcom, ktorí sú známi, najneskôr však šesť dní pred uplynutím lehoty na predkladanie ponúk za predpokladu, že o vysvetlenie záujemca požiada dostatočne vopred.
   2. V prípade potreby vysvetliť informácie uvedené v oznámení o vyhlásení verejného obstarávania, v súťažných podkladoch alebo v inej sprievodnej dokumentácii, môže ktorýkoľvek zo záujemcov požiadať o ich vysvetlenie u zodpovednej osoby na adrese:

Osoba zodpovedná za vysvetľovanie: Ing. Jozef Jaroš, tel.: 044/4382435 ,  e-mail: jarosj@uvn.sk

1. **Obhliadka miesta plnenia**

Obhliadka miesta plnenia nie je potrebná.

**Časť III. Príprava ponuky**

1. **Vyhotovenie ponuky**
   1. Ponuka musí byť vyhotovená v písomnej listinnej forme, ktorá zabezpečí trvalé zachytenie jej obsahu, t.j. musí byť vyhotovená písacím strojom alebo tlačiarenským zariadením výpočtovej techniky. Ponuku vyhotovenú v písomnej listinnej podobe uchádzač označí ako „originál“.
   2. Predložená ponuka musí byť podpísaná štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v jeho mene v záväzkových vzťahoch.
   3. Doklady a iné dokumenty tvoriace ponuku, požadované v oznámení o vyhlásení verejného obstarávania a v týchto súťažných podkladoch, musia byť v ponuke predložené ako originály alebo ich úradne overené kópie, pokiaľ nie je uvedené inak.
   4. Uchádzač vyhotoví okrem písomnej listinnej formy ponuky aj kópiu ponuky v elektronickej forme na CD/DVD nosiči, ktorú označí ako „kópia na CD/DVD nosiči“.
   5. Kópia ponuky predložená v elektronickej forme bude v zmysle § 64 zákona o verejnom obstarávaní uverejnená v profile. V prípade, ak kópia ponuky na CD/DVD nosiči bude obsahovať informácie, ktoré uchádzač považuje za dôverné alebo za obchodné tajomstvo, je potrebné zo strany uchádzača tieto údaje anonymizovať v súlade s platnými právnymi predpismi. V prípade, ak kópia ponuky na CD/DVD nosiči bude obsahovať osobné údaje, uchádzač je povinný postupovať v súlade so zákonom č. 122/2013 Z. z. o ochrane**osobných údajov**ao zmene a doplnení niektorých zákonov. Uchádzač nesie plnú zodpovednost' za obsah, ktorý bude v profile uverejnený.

###### Obsah ponuky

* 1. Ponuka sa predkladá tak, aby obsahovala osobitne oddelenú a uzavretú časť týkajúcu sa návrhu na plnenie kritérií na vyhodnotenie ponúk, označenú slovom „Kritéria“ a osobitne oddelenú a uzavretú ostatnú časť ponuky, označenú slovom „Ostatné“.
  2. Časť ponuky, ktorá je označená slovom „Ostatné“ musí obsahovať:
     1. identifikačné údaje uchádzača obsahujúce informácie: obchodný názov; adresa sídla uchádzača alebo miesto podnikania alebo obvyklý pobyt; meno, priezvisko a funkcia štatutárneho zástupcu (štatutárnych zástupcov) uchádzača; IČO; DIČ; IČ DPH; bankové spojenie (názov, adresa a sídlo peňažného ústavu/banky); číslo bankového účtu; kontaktné telefónne číslo; číslo faxu; email. e-mailovú adresu určenú pre elektronickú komunikáciu v elektronickej aukcii, prostredníctvom ktorej sa uchádzač bude zúčastňovať elektronickej aukcie,
     2. obsah ponuky, v ktorom bude uvedený zoznam predložených dokladov a dokumentov (súpis dokumentov), podpísaný uchádzačom alebo osobou oprávnenou konať za uchádzača. V prípade skupiny dodávateľov musí byť podpísaný každým členom skupiny alebo osobou oprávnenou konať v danej veci za člena skupiny,
     3. doklady a dokumenty na preukázanie splnenia podmienok účasti, požadované v oznámení o vyhlásení verejného obstarávania a v časti *A.2 Podmienky účasti* týchto súťažných podkladov*,*
     4. doklady a dokumenty, ktorými uchádzač opíše a preukáže splnenie požiadaviek verejného obstarávateľa na predmet zákazky podľa časti *B.1 Opis predmetu zákazky* týchto súťažných podkladov,
     5. návrh zmluvy, v ktorom sú zohľadnené časti *B.1 Opis predmetu zákazky, B.2 Spôsob určenia ceny a B.3 Obchodné podmienky -* bez vyplnenia návrhov na plnenie kritérií určených na hodnotenie ponúk,
     6. vyhlásenie uchádzača, že súhlasí s podmienkami zadávania verejnej súťaže určenými verejným obstarávateľom v týchto súťažných podkladoch a v ostatných dokumentoch poskytnutých v lehote na predkladanie ponúk,
     7. vyhlásenie uchádzača o pravdivosti a úplnosti všetkých dokladov a informácií uvedených v ponuke.
  3. Časť ponuky, ktorá je označená slovom „Kritéria“ musí obsahovať:
     1. samostatný list „Návrh uchádzača na plnenie kritérií“, na ktorom je uvedené obchodné meno uchádzača, sídlo alebo miesto podnikania alebo obvyklý pobyt uchádzača a návrh na plnenie kritérií na vyhodnotenie ponúk podľa časti *A.3 Kritéria na vyhodnotenie ponúk a pravidlá ich uplatnenia a* časti *B.2 Spôsob určenia ceny* týchto súťažných podkladov*.*

1. **Jazyk ponuky**
   1. Ponuky, návrhy a ďalšie doklady a dokumenty vo verejnom obstarávaní sa predkladajú v štátnom jazyku. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, návrhy, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.
2. Mena a ceny uvádzané v ponuke
   1. Navrhovaná zmluvná cena musí byť stanovená podľa § 3 zákona NR SR  
      č.18/1996 Z. z. o cenách v znení neskorších predpisov.
   2. Navrhovaná zmluvná cena bude uvedená v eurách (EUR).
   3. Ak je uchádzač platcom dane z pridanej hodnoty (ďalej len „DPH“), navrhovanú zmluvnú cenu uvedie v zložení:
      1. navrhovaná zmluvná cena bez DPH,
      2. sadzba DPH a výška DPH,
      3. navrhovaná zmluvná cena vrátane DPH.
   4. Ak uchádzač nie je platcom DPH, uvedie navrhovanú zmluvnú cenu celkom. Na skutočnosť, že nie je platcom DPH, uchádzač upozorní.
3. Náklady na ponuku
   1. Všetky náklady a výdavky spojené s prípravou a predložením ponuky znáša uchádzač bez finančného nároku voči verejnému obstarávateľovi bez ohľadu na výsledok verejného obstarávania.

**Časť IV. Predkladanie ponuky**

1. Označenie obalu ponuky
   1. Uchádzač vloží osobitne oddelenú a uzavretú časť ponuky „Kritéria“ a osobitne oddelenú a uzavretú časť ponuky „Ostatné“ do jedného spoločného nepriehľadného obalu. Časti ponuky „Ostatné“ a „Kritériá“ a tiež obal ponuky musia byť uzatvorené a označené požadovanými údajmi.
   2. Na častiach ponuky „Ostatné“ a „Kritériá“ musia byť uvedené nasledovné údaje:
      1. názov a sídlo verejného obstarávateľa uvedené v týchto súťažných podkladoch,
      2. obchodné meno alebo názov, sídlo, miesto podnikania alebo obvyklý pobyt uchádzača,
      3. označenie heslom súťaže: „ Kreditné karty na nákup pohonných hmôt “
      4. označenie príslušnej časti ponuky: „Ostatné“, resp. „Kritériá“
   3. Na obale ponuky musia byť uvedené nasledovné údaje:
      1. názov a sídlo verejného obstarávateľa uvedené v týchto súťažných podkladoch,
      2. obchodné meno alebo názov, sídlo alebo miesto podnikania alebo obvyklý pobyt uchádzača
      3. označenie heslom súťaže: „Kreditné karty na nákup pohonných hmôt“
      4. označenie: „verejná súťaž“,
2. **Miesto a lehota na predkladanie ponúk**
   1. Ponuky sa predkladajú doručením prostredníctvom pošty, iného doručovateľa alebo osobne na adrese: Ústredná vojenská nemocnica SNP Ružomberok- FN. Ref.VO- Ing.Jaroš, ul.gen.M.Vesela 21, 034 26 Ružomberok
   2. Ponuky sa predkladajú v lehote na predkladanie ponúk. Lehota na predkladanie ponúk uplynie dňa 05.10.2016 o 14:00 hod..
   3. Ponuka predložená po uplynutí lehoty na predkladanie ponúk sa vráti uchádzačovi neotvorená.
   4. Ak sa ponuka doručuje osobne, verejný obstarávateľ vydá potvrdenie o jej prevzatí, v ktorom uvedie dátum, čas a miesto prevzatia ponuky.
   5. Ak sa ponuka doručuje prostredníctvom pošty alebo iného doručovateľa, pre dodržanie lehoty na predkladanie ponúk je rozhodujúci dátum a čas doručenia ponuky verejnému obstarávateľovi.
   6. Uchádzač môže predložiť iba jednu ponuku. Uchádzač nemôže byť v tom istom postupe zadávania zákazky členom skupiny dodávateľov, ktorá predkladá ponuku. Verejný obstarávateľ vylúči uchádzača, ktorý je súčasne členom skupiny dodávateľov.
   7. Ponuky predložené verejnému obstarávateľovi v lehote na predkladanie ponúk sa uchádzačovi nevracajú, zostávajú ako súčasť dokumentácie verejného obstarávateľa o postupe verejného obstarávania.

**Časť V. Otváranie a vyhodnocovanie ponúk**

1. Otváranie a preskúmanie časti ponúk „Ostatné“
   1. Otváranie ponúk vykoná komisia tak, že najskôr overí neporušenosť ponúk a následne otvorí ponuky a časti ponúk, označené ako „Ostatné“. Každú otvorenú časť ponuky, označenú ako „Ostatné“ komisia označí poradovým číslom v tom poradí, v akom bola predložená.
   2. Otváranie častí ponúk, označených ako "Ostatné" je neverejné.
   3. Otváranie častí ponúk, označených ako „Ostatné“ vykoná komisia dňa 05.10.2016 o 14:30 hod. na adrese: Ústredná vojenská nemocnica SNP Ružomberok- FN. Veliteľská budova č.d.1RA 403, ul.gen.M.Vesela 21, 034 26 Ružomberok
   4. Po otvorení častí ponúk, označených ako „Ostatné“ komisia vykoná všetky úkony podľa zákona o verejnom obstarávaní, spočívajúce vo vyhodnotení týchto častí ponúk, podaní vysvetlenia, doplnení týchto častí ponúk, vyhodnotení splnenia podmienok účasti a vylúčení uchádzačov alebo vylúčení ponúk uchádzačov.
2. Otváranie častí ponúk „Kritériá“
   1. Otváranie častí ponúk, označených ako „Kritériá“ vykoná komisia len vo vzťahu k ponukám, ktoré neboli vylúčené.
   2. Otváranie častí ponúk, označených ako „Kritériá“ je neverejné. Otváranie ponúk sa uskutoční za prítomnosti členov komisie na vyhodnotenie ponúk bez účasti uchádzačov.
   3. Komisia overí neporušenosť častí ponúk, označených ako „Kritériá“ a označí ich rovnakým poradovým číslom ako časť ponuky, označenú ako „Ostatné“, predloženú tým istým uchádzačom.
3. Vyhodnotenie splnenia podmienok účasti
   1. V procese vyhodnotenia splnenia podmienok účasti uchádzačmi verejný obstarávateľ použije postupy uvedené v § 40 zákona o verejnom obstarávaní. Ak prichádza do úvahy, použije sa § 152 ods. 4 zákona o verejnom obstarávaní.
   2. Verejný obstarávateľ bude posudzovať splnenie podmienok účasti vo verejnom obstarávaní v súlade s oznámením o vyhlásení verejného obstarávania a v súlade s týmito súťažnými podkladmi.
4. Vyhodnocovanie ponúk
   1. V procese vyhodnocovania ponúk verejný obstarávateľ použije postupy uvedené v § 53 zákona o verejnom obstarávaní.
   2. Vyhodnocovanie ponúk komisiou je neverejné. Komisia vyhodnotí ponuky z hľadiska splnenia požiadaviek na predmet zákazky a v prípade pochybností overí správnosť informácií a dôkazov, ktoré poskytli uchádzači.
   3. Ponuky uchádzačov, ktoré nebudú vylúčené, budú vyhodnocované podľa kritérií na vyhodnocovanie ponúk, ktoré sú obsahom časti *A.3 Kritériá na vyhodnotenie ponúk a pravidlá ich uplatnenia* týchto súťažných podkladov.
5. Elektronická aukcia
   1. Účelom elektronickej aukcie je zostaviť poradie ponúk automatizovaným vyhodnotením, ktoré sa uskutoční po úvodnom vyhodnotení ponúk.
   2. Verejný obstarávateľ vyzve elektronickými prostriedkami súčasne všetkých uchádzačov, ktorí neboli vylúčení a ktorých ponuky spĺňajú určené požiadavky, na účasť v elektronickej aukcii. Výzva na účasť v elektronickej aukcii bude odosielaná na e-mailovú adresu určenú pre elektronickú komunikáciu v elektronickej aukcii, ktorú uchádzač uviedol vo svojej ponuke.
   3. Verejný obstarávateľ po skončení elektronickej aukcie uzavrie zmluvu na základe výsledku elektronickej aukcie.
   4. Po skončení elektronickej aukcie na základe výsledku elektronickej aukcie úspešný uchádzač predloží upravený dokument „Návrh na plnenie kritérií“ podľa časti *A.3 Kritériá na hodnotenie ponúk a pravidlá ich uplatnenia* týchto súťažných podkladov podpísaný štatutárnym orgánom uchádzača.
   5. Verejný obstarávateľ nie je povinný použiť elektronickú aukciu, ak by sa aukcie zúčastnil len jeden uchádzač.

* Verejný obstarávateľ použije elektronickú aukciu podľa § 54 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov na predloženie nových cien upravených smerom nadol. Nové poradie uchádzačov sa v elektronickej aukcii zostaví automatizovaným vyhodnotením, ktoré sa uskutoční po úvodnom úplnom vyhodnotení ponúk. V súlade so zákonom, elektronická aukcia sa nezačne skôr ako dva pracovné dni odo dňa odoslania výzvy na účasť v elektronickej aukcii.
* Predmetom elektronickej aukcie je určené kritérium pre vyhodnotenie ponúk, a to **najnižšia cena za celý predmet zákazky.** Uchádzači budú v elektronickej aukcii zadávať **ceny bez DPH.**
* V priebehu konania elektronickej aukcie bude umožnené všetkým zúčastneným uchádzačom upravovať ceny smerom nadol v ľubovoľnom počte krokov. Obmedzenie zmeny jedného kroku **je** nastavené nasledovne: minimálny vyžadovaný rozdiel v jednom kroku je **100** maximálny povolený rozdiel v jednom kroku je **60 000,- €**

V priebehu elektronickej aukcie budú uchádzačom oznamované dostatočné informácie, ktoré im umožnia zistiť v každom okamihu ich relatívne umiestnenie. Údaje o relatívnom umiestnení ponúk uchádzačov budú zobrazené od začiatku aukcie. Oznamované budú: aktuálna najnižšia celková cena za celý predmet zákazky (Najlepšia ponuka) a aktuálna celková cena za celý predmet zákazky uvedeného uchádzača (Vaša ponuka). Oznamované budú aj údaje o začiatku a ukončení elektronickej aukcie a údaje o okamžitom čase, ktorý zostáva do skončenia e-aukcie podľa serverového času.

* Elektronická aukcia bude mať jedno súťažné kolo **v dĺžke 20 minút** (slovom: dvadsať minút), pričom pre všetkých účastníkov aukcie je záväzný serverový čas.
* Predlžovanie elektronickej aukcie bude nastavené údajom **„Neaktivita v min.“,** t.j.časový limit, ktorý bude nastavený na **2 minúty.** Táto neaktivita sa začne odpočítavať **19 minúty** pred zadaným koncom aukcie. Údaj „Neaktivita v min.“ predstavuje lehotu od zaevidovania poslednej ponuky do skončenia elektronickej aukcie.
* Ak počas časového limitu „Neaktivita v min.“ dôjde u ktoréhokoľvek z uchádzačov k zaevidovaniu nižšej ponuky od jeho poslednej ponuky, bude od času zaevidovania tejto skutočnosti aukcia predĺžená o  **2** minúty. Ak v priebehu lehoty predĺženia dôjde u ktoréhokoľvek z uchádzačov opäť k zaevidovaniu nižšej ponuky od jeho poslednej, opäť sa aukcia predĺži od času zaevidovania tejto skutočnosti o stanovený počet minút. Ak počas lehoty predĺženia nedôjde u žiadneho z uchádzačov k zaevidovaniu novej ponuky od jeho poslednej, aukcia bude automaticky ukončená.
* Po úvodnom úplnom vyhodnotení ponúk budú do elektronickej aukcie pozvaní uchádzači, ktorých ponuky neboli vylúčené.
* Po úvodnom úplnom vyhodnotení ponúk verejný obstarávateľ zadá do aukčného prostredia vstupné ceny uchádzačov, tak ako boli uvedené v ich úvodných ponukách.
* Elekronická aukcia bude realizovaná cez systém „AukciaAs“, ktorý je umiestnený na portáli elektronických aukcií www.aukciaas.sk. Kontaktná e-mailová adresa administrátora aukcie za verejného obstarávateľa je: jaros.jozefvp@gmail.com telefón: 0907/870067
* Uchádzači sa budú elektronickej aukcie zúčastňovať prostredníctvom e-mailovej adresy, ktorú musia uviesť vo svojej ponuke ako e-mailovú adresu určenú pre elektronickú komunikáciu v elektronickej aukcii. Na túto e-mailovú adresu im bude elektronickými prostriedkami poslaná výzva na účasť v elektronickej aukcii.
* Vo výzve na účasť v elektronickej aukcii budú uvedené najmä informácie týkajúce sa individuálneho pripojenia uchádzača k používanému elektronickému zariadeniu. Súčasťou výzvy na účasť je priložený „pdf“ dokument, ktorý obsahuje prihlasovacie meno a heslo a odkaz na internetovú adresu elektronickej aukcie. Kliknutím na túto internetovú adresu sa otvorí prihlasovacie okno do elektronickej aukcie. Ak sa uchádzač prihlási do elektronickej aukcie pred jej začiatkom, zobrazí sa len obrazovka s odpočítavaním času, ktorý zostáva do začiatku elektronickej aukcie.
* Súčasťou výzvy na účasť v elektronickej aukcii budú aj údaje o dátume a čase začatia elektronickej aukcie, o spôsobe skončenia elektronickej aukcie, t.j. o predlžovaní elektronickej aukcie, a tiež upozornenie na pravidlá elektronickej aukcie a na podmienky technického pripojenia.
* Pokyny a pravidlá pre použitie aukcie, ktorými sa riadi priebeh elektronickej aukcie sú uložené na adrese: <http://www.aukciaas.sk/priebeh.html#title> Je potrebné, aby si zúčastnení uchádzači podrobne preštudovali pravidlá elektronickej aukcie, prípadne sa oboznámili s priebehom aukcie aj prostredníctvom inštruktážneho videa umiestneného na uvedenej adrese.
* Príslušné informácie týkajúce sa použitého zariadenia, podmienky a špecifikácia technického pripojenia sú uvedené v pokynoch a pravidlách pre použitie aukcie a tiež samostatne na adrese <http://www.aukciaas.sk/ponuka.html#techpodm> Zúčastneným uchádzačom odporúčame  skontrolovať pred začiatkom aukcie, či ich použité technické zariadenia a pripojenia spĺňajú požadované technické podmienky:

- počítač s operačným systémom Windows XP SP3, Windows Vista, Windows 7,

- rozlíšenie obrazovky monitora min. 800 x 600,

- pripojenie na internet,

- internetový prehliadač MS Internet Explorer min. ver. 8.x, alebo MozillaFirefox ver.3.x, Opera 10.x, Chrome 7.x a vyššie,

- internetový prehliadač musí podporovať 128 bitové SSL certifikáty pre šifrovanie komunikácie so serverom,

- povolená podpora Javascript v prehliadači a povolené cookies,

- nainštalovaný Adobe Reader X. a vyššia verzia pre prácu s dokumentami.

* V prípade nemožnosti konania aukcie z dôvodu vyššej moci, ako napr. dokázateľného plošného výpadku siete internet, alebo inej nepredpokladateľnej objektívnej príčiny si verejný obstarávateľ vyhradzuje právo po pôvodne plánovanej aukcii túto zopakovať pri rovnakom nastavení a v zmysle rovnakých pravidiel. O dôvodoch takéhoto ukončenia aukcie bude okamžite administrátor informovať všetkých uchádzačov.

**Časť VI. Prijatie ponuky a uzavretie zmluvy**

1. Informácia o výsledku vyhodnotenia ponúk
   1. Verejný obstarávateľ po vyhodnotení ponúk, po skončení postupu podľa § 55 ods. 1 zákona o verejnom obstarávaní a  po odoslaní všetkých oznámení o vylúčení uchádzača bezodkladne písomne oznámi všetkým uchádzačom, ktorých ponuky sa vyhodnocovali výsledok vyhodnotenia ponúk, vrátane poradia uchádzačov a súčasne uverejní informáciu o výsledku vyhodnotenia ponúk a poradie uchádzačov v profile.
   2. Úspešnému uchádzačovi verejný obstarávateľ oznámi, že jeho ponuka sa prijíma.
   3. Neúspešnému uchádzačovi verejný obstarávateľ oznámi, že neuspel a dôvody neprijatia jeho ponuky. Neúspešnému uchádzačovi v informácii o výsledku vyhodnotenia ponúk verejný obstarávateľ uvedie aj identifikáciu úspešného uchádzača alebo uchádzačov, informáciu o charakteristikách a výhodách prijatej ponuky alebo ponúk a lehotu, v ktorej môže byť doručená námietka.
2. Uzavretie zmluvy
   1. V procese uzavretia zmluvy verejný obstarávateľ použije postupy uvedené v § 56 zákona o verejnom obstarávaní, vrátane povinností súvisiacich s registrom konečných užívateľov výhod.
   2. Verejný obstarávateľ môže uzavrieť zmluvu s úspešným uchádzačom alebo uchádzačmi najskôr šestnásty deň odo dňa odoslania informácie o výsledku vyhodnotenia ponúk, ak nebola doručená žiadosť o nápravu, ak žiadosť o nápravu bola doručená po uplynutí lehoty alebo ak neboli doručené námietky.
   3. Úspešný uchádzač, alebo uchádzači sú povinní poskytnúť verejnému obstarávateľovi v súlade s § 56 ods. 10 zákona o verejnom obstarávaní riadnu súčinnosť, potrebnú na uzavretie zmluvy tak, aby mohla byť uzavretá do 10 pracovných dní odo dňa uplynutia lehoty podľa § 56 ods. 4 až 9 zákona o verejnom obstarávaní, ak boli na jej uzavretie písomne vyzvaní.

**A.2 PODMIENKY ÚČASTI UCHÁDZAČOV**

Uchádzač musí spĺňať nasledujúce podmienky účasti:

1. **Podmienky účasti týkajúce sa osobného postavenia**  § 32 ods. 1 písm. a) nebol on, ani jeho štatutárny orgán, ani člen štatutárneho orgánu, ani člen dozorného orgánu, ani prokurista právoplatne odsúdený za trestný čin korupcie, trestný čin poškodzovania finančných záujmov Európskych spoločenstiev, trestný čin legalizácie príjmu z trestnej činnosti, trestný čin založenia, zosnovania a podporovania zločineckej skupiny, trestný čin založenia, zosnovania alebo podporovania teroristickej skupiny, trestný čin terorizmu a niektorých foriem účasti na terorizme, trestný čin obchodovania s ľuďmi, trestný čin, ktorého skutková podstata súvisí s podnikaním alebo trestný čin machinácie vo verejnom obstarávaní a verejnej dražbe - doloženým výpisom z registra trestov nie starším ako tri mesiace

Uchádzač musí splňať aj podmienku ustanovenia zákona č. 91/2016 Z. z. o trestnej zodpovednosti právnických osôb a o zmene a doplnení niektorých zákonov, ktorý nadobudol účinnosť dňa 1. júla 2016. V dôsledku tejto legislatívnej úpravy vznikla hospodárskym subjektom so statusom právnickej osoby na účely preukazovania osobného postavenia podľa § 32 ods. 1 písm. a) zákona o verejnom obstarávaní povinnosť predložiť aj výpis z registra trestov za právnickú osobu. Výpis z registra trestov právnickej osoby vydá Generálna prokuratúra Slovenskej republiky na základe písomnej žiadosti.

§ 32 ods. 1 písm. b) nemá nedoplatky poistného na zdravotné poistenie, sociálne poistenie a príspevkov na starobné dôchodkové sporenie v Slevenskej republike alebo v štáte sídla, miesta podnikania alebo obvyklého pobytu - doloženým potvrdením zdravotnej poisťovne a Sociálnej poisťovne nie starším ako tri mesiace§ 32 ods. 1 písm. c) nemá daňové nedoplatky v Slovenskej republike alebo v štáte sídla, miesta podnikania alebo obvyklého pobytu - doloženým potvrdením miestne príslušného daňového úradu nie starším ako tri mesiace§ 32 ods. 1 písm. d) nebol na jeho majetok vyhlásený konkurz, nie je v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku - doloženým potvrdením príslušného súdu nie starším ako tri mesiace§ 32 ods. 1 písm. e) je oprávnený dodávať tovar, uskutočňovať stavebné práce alebo poskytovať službu - doloženým dokladom o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky§ 32 ods. 1 písm. f) nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu - doloženým čestným vyhlásením

Ak uchádzač alebo záujemca má sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva niektoré z uvedených dokladov alebo nevydáva ani rovnocenné doklady, možno ich nahradiť čestným vyhlásením podľa predpisov platných v štáte jeho sídla, miesta podnikania alebo obvyklého pobytu.

Ak právo štátu uchádzača alebo záujemcu so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, môže ho nahradiť vyhlásením urobeným pred súdom, správnym orgánom, notárom, inou odbornou inštitúciou alebo obchodnou inštitúciou podľa predpisov platných v štáte sídla, miesta podnikania alebo obvyklého pobytu uchádzača alebo záujemcu**.**

1. Podmienky účasti týkajúce sa finančného a ekonomického postavenia:

§ 33 ods. 1 písm. a) vyjadrenie banky alebo pobočky zahraničnej banky Zdôvodnenie:Uchádzač si svoje finančné záležitosti realizuje zákonne prostredníctvom bánk.

Uchádzač môže na preukázanie finančného a ekonomického postavenia využiť finančné zdroje inej osoby, bez ohľadu na ich právny vzťah. V takomto prípade sa postupuje podľa § 33 ods. 2 zákona o verejnom obstarávaní.

1. Podmienky účasti týkajúce sa technickej alebo odbornej spôsobilosti:

§ 34 ods. 1 písm. j) údaje o strojovom, prevádzkovom alebo technickom vybavení, ktoré má uchádzač alebo záujemca k dispozícii na uskutočnenie stavebných prác alebo na poskytnutie služby . Uchádzač uvedie zoznam čerpacích staníc, resp. zmluvných partnerov na území Slovenskej republiky a Českej republikyv členení podľa jednotlivých okresov. Zoznamom preukáže pokrytie územia v SR v nasledovnom rozsahu: v minimálne 40 okresoch SR sa musí nachádzať minimálne jedna čerpacia stanica uchádzača, resp. čerpacia stanica zmluvného partnera uchádzača. V Českej republike musí mať minimálne 10 ČS v smere na Prahu uchádzač resp.zmluvný partner. Jedna čeracia stanica musí byť aj v meste Ružomberok. Zdvôvodnenie:Uchádzač je schopný plniť si svoje povinnosti na území SR a ČR podľa potrieb verejného obstarávateľa.

Uchádzač môže na preukázanie technickej spôsobilosti alebo odbornej spôsobilosti využiť technické a odborné kapacity inej osoby, bez ohľadu na ich právny vzťah. V takomto prípade sa postupuje podľa § 34 ods. 3 zákona o verejnom obstarávaní.

Skupina dodávateľov preukazuje splnenie podmienok účasti vo verejnom obstarávaní týkajúcich sa osobného postavenia za každého člena skupiny osobitne a splnenie podmienok účasti vo verejnom obstarávaní týkajúcich sa finančného a ekonomického postavenia a technickej spôsobilosti alebo odbornej spôsobilosti preukazuje spoločne. Oprávnenie dodávať tovar, uskutočňovať stavebné práce alebo poskytovať službu preukazuje člen skupiny len vo vzťahu k tej časti predmetu zákazky, ktorú má zabezpečovať.

**A.3 KRITÉRIÁ NA VYHODNOTENIE PONÚK**

**A PRAVIDLÁ ICH UPLATNENIA**

Ponuky budú vyhodnocované na základe stanovených kritérií a ich uvedenej relatívnej váhy:

cena bez DPH - váha 100,00;

Pravidlá uplatnenia stanovených kritérií na vyhodnotenie ponúk sú nasledujúce:

cena bez DPH:

1. Jediným kritériom na vyhodnotenie ponúk je najnižšia cena za dodanie predmetu zákazky, vypočítaná a vyjadrená podľa bodu 15 časti súťažných podkladov A.1 Pokyny pre uchádzačov v eurách, s uvedením ceny bez DPH a aj vrátane DPH.
2. Hodnotenie ponúk uchádzačov je dané pridelením jej príslušného poradia podľa posudzovaných údajov uvedených v jednotlivých ponukách, týkajúcich sa ceny za dodanie predmetu zákazky podľa bodu 2 časti súťažných podkladov A.1 Pokyny pre uchádzačov.
3. Poradie uchádzačov sa určí porovnaním výšky navrhnutých ponukových cien za dodanie predmetu zákazky podľa bodu 2 tejto časti súťažných podkladov, vyjadrených v eurách *bez DPH*  uvedených v jednotlivých ponukách uchádzačov. Úspešný bude ten uchádzač, ktorý navrhol za dodanie *predmetu zákazky*  najnižšiu cenu v elektronickej aukcii.

**Návrh uchádzača na plnenie kritérií**

Názov zákazky:

Kreditné karty na nákup pohonných hmôt

**Uchádzač**:

|  |  |
| --- | --- |
| Obchodné meno |  |
| Adresa alebo sídlo |  |
| IČO |  |

**Cenové ponuka na prepokladanú dvojročnú spotrebu.**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| A | B | C | D | E | F | G | H | CH |
| Názov tovaru | Predpokl. spotreba na 2 roky v litroch | Učt. JC platná 14.09. 2016 | Zľava | JC po zľave bez DPH  (C-D) | DPH .. % | JC s DPH (E+F) | CC bez DPH ( B\*E) | CC s DPH  ( B\*G) |
| BA natural 95 | 40 000 |  |  |  |  |  |  |  |
| MN | 180 000 |  |  |  |  |  |  |  |
| **Celková predpokladaná zmluvná cena** |  |  |  |  |  |  |  |  |

V prípade, že uchádzač si učtuje servisný poplatok (províziu), alebo iné poplatky, uvedie aké si učtuje, vyčísli ich na danú cenovú ponuku a dobu platnosti zmluvy a uvedie celkovú cenovú ponuku vrátane poplatkov.

**Servisný poplatok xx % ...................... bez DPH ...........................s DPH**

**Iné poplatky počas trvania zmluvy ...................... bez DPH ...........................s DPH**

**Celková predpokladaná zmluvná cena vrátane poplatkov: .......................... v € bez DPH**

**.......................... v € s DPH**

**Cenu vypočítajte na 14.09.2016 na ČS v meste Ružomberok. Uvedte spôsob výpočtu ceny ako a kde si to môžeme overiť. Uveďte názov a umiestnenie ČS.**

V dňa

........................................................................

podpis štatutárneho orgánu uchádzača alebo člena

štatutárneho orgánu alebo iného zástupcu uchádzača,

oprávneného konať v mene uchádzača

**B.1 OPIS PREDMETU ZÁKAZKY**

Kreditné karty na čerpanie pohonných hmôt

Premetom zákazky je dodanie 13 ks kariet na odber PHM v SR a ČR, pri prepokladanej dvojročnej spotrebe 40.000,- litrov BA Natural 95 a 180.000,- litrov MN.

Uchádzač popíše spôsob výpočtu celkovej predpokladanej ceny ponuky predloženej v A.3NÁVRH NA PLNENIE KRITÉRIÍ, URČENÝCH NA VYHODNOTENIE PONÚK, spôsob stanovenia jednotkovej ceny na 1 liter paliva na 14.09.2016( priemerná cena, aktuálna cena na odbernom mieste, príp.iné), aký bonus poskytuje na 1 liter paliva, výšku servisného poplatku, formu akceptácie jeho platobných kariet a ďalšie marketinkové informácie. Môže to byť aj prospektový materál, kde sa uvedené informácie vyskytujú. Ďalej uvedie typ kariet, ktoré budú v obsahu ponuky.

Stanovenie jednotkovej ceny paliva musí byť len na čerpaciu stanicu dodávateľa alebo zmluvného partnera, ktorých ČS je v meste Ružomberok.( OMV, Benzinol, Slovnaft, Shell, Lukoil, ). Cena stanovená na 14.09.2016( nemôže byť stanovená špekulatívne na akciovú cenu, ktorá je na danej ČS len na 14.09.2016( a ktorá sa od cien v iné dni odlišuje o viac ako 2 %. Neplatí to ak ide o celoslovenské zníženie cien na všetkých ČS.

Uchádzač uvedie prípadné ďalšie poplatky aké účtuje, prípadne uvedie čo poskytuje bezplatne.

13 ks kariet na odber PHM s min.týždenným limitmi 700,- €, na obdobie 24 mesiacov pri odbere cca BA natural 95 40 000,- litrov a MN 180 000,- litrov

**B.2 SPÓSOB URČENIA CENY**

1. Uchádzačom navrhovaná cena musí zahŕňať všetky náklady spojené s plnením predmetu zákazky podľa časti B.1 Opis predmetu zákazky týchto súťažných podkladov.
2. Uchádzač uvedie navrhovanú zmluvnú cenu v členení podľa časti *A.3 Kritériá na vyhodnotenie ponúk* a časti *C.1 Návrh na plnenie kritérií* týchto súťažných podkladov.
3. Ak uchádzač nie je platcom DPH, uchádzač na túto skutočnosť vo svojej ponuke upozorní. Cena uchádzača, ktorý nie je platcom DPH, bude posudzovaná ako cena celkom.
4. Uchádzač musí v cene predmetu zákazky uviesť pre každú požadovanú položku aj jednotkovú cenu. Celková cena je daná súčinom jednotkovej ceny a množstva uvedeného v zozname položiek. Položky (jednotlivé časti predmetu zákazky) uvedené v zozname položiek, pre ktoré uchádzač neuvedie jednotkovú cenu, budú považované za už zahrnuté v iných cenách.

**B.3 OBCHODNÉ PODMIENKY PLNENIA PREDMETU ZÁKAZKY**

***musia byť premietnuté v návrhu zmluvy, ktorá bude uzavretá s úspešným uchádzačom.***

**Návrh zmluvy o predaji motorových palív a iných tovarov a služieb prostredníctvom palivových kariet spoločnosti ......................... č.UVN-25-253/2016-253 uzavretej podľa § 269 ods.2 zákona č.513/1991 Zb. Obchodný zákonník v platnom znení. (záujemca predloží v jednom výtlačku)**

**Čl. 1.**

**Zmluvné strany**

**1.1. Kupujúci** : Ústredná vojenská nemocnica SNP Ružomberok - FN

Ul. gen. Miloša Vesela č. 21, 034 26 Ružomberok

V zastúpení štatutárneho orgánu : MUDr. Jozef Ježík

Bankové spojenie : Štátna pokladnica Bratislava

Číslo účtu : 7000177393/8180

IČO : 319 364 15

DIČ : 2020590187

IČ DPH : SK2020590187

Telefón/fax : 044/4382663, fax: 4382683

Osoby opravené jednať vo veciach

technických a realizačných :

Telefón : T:044 / , fax:

Osoby oprávnené k jednaniu

vo veciach právnych :

Telefón / fax :

**1.2. Predávajúci** :

Obchodný názov firmy :

Miesto a sídlo :

V zastúpení štatutárneho orgánu :

Oprávnený rokovať vo veciach

zmluvných a technických :

Bankové spojenie :

Číslo účtu :

IČO :

IČ pre DPH :

Tel./fax :

Zápis v obchodnom registri

Okresného súdu v  , oddiel Sro, vložka č zo dňa

Zmluvné strany uzatvárajú túto kúpnu zmluvu na **Karty na čerpanie pohonných hmôt,** ktorá je výsledkom postupu zadania nadlimitnej zákazky č.xxxxx MST uverejnenej vo VVO č. dňa ddmmrrrr podľa Zákona 343/2015 Z.z o verejnom obstarávaní a o zmene a doplnení neskorších zákonov.

**Čl. 2.**

**Predmet zmluvy, kúpna cena a platobné podmienky**

**2.1.** Predmetom tejto zmluvy je záväzok predávajúceho vydať palivové karty zákazníkovi *(uviesť typ )* a umožniť mu nakupovať motorové palivá, ďaľšie tovary a služby na čerpacích staniciach.Predmetom zmluvy je súčasne záväzok kupujúceho prijať palivové karty, splniť záväzky podľa tejto zmluvy a v súlade s touto zmluvou platiť za tovar a služby zakúpené palivovými kartami.

2.2. Zmluvné strany sa dohodli na nasledovných podmienkach používania Palivových kariet:

*( možno odkázať aj na VOP dodávateľa, VOP musia byť potom prílohou k tejto zmluve)*

2.2.1. Typ palivovej karty :

2.2.2. Predpokladané množstvo odobratých palív : 40 000 litrov Ba a 180 000 litrov MN na 2 roky

2.2.3. Kúpna cena motorových palív ,

2.2.4. Fakturačné obdobie maximálne 2 krát mesačne

2.2.5. Splatnosť faktúr 30 dní

2.2.6. Poplatky za vydanie palivových kariet,

2.2.7. Kreditný limit

2.2.8. Daľšie ustanovenia o platbách ( *ak sú nejaké daľšie poplatky*

**Čl. 3**

**Podmienky poskytnutia zľavy**

**3.1. (***Uviesť či je zľava, aká a ako sa bude uplatňovať... )*

**Čl. IV**

**Ďalšie ustanovenia**

**4.1.** Uviesť ako napr, vydanie palivových kariet – postup vydania, a používania, platnosť a vrátenie kariet; reklamácie a iné podmienky súvisiace s predmetom zmluvy

**4.2.** Zmluvné strany sa dohodli, že všetky zmluvné podmienky, ktoré nie sú uvedené v tejto Zmluve alebo ktorých význam z ustanovení tejto Zmluvy dostatočne nevyplýva alebo ktorých výklad by bol sporný sa budú spravovať príslušnými ustanoveniami VOP. Podpisom tejto Zmluvy Kupujúci prehlasuje, že sa s VOP vopred riadne oboznámil a súhlasí s celým ich znením.

**Čl. V**

**Záverčné ustanovenia**

5.1. Pokiaľ v kúpnej zmluve nie je dohodnuté niečo iné, platia pre zmluvný vzťah ňou založený ustanovenia Obchodného zákonníka č. 513/1991 Zb. v znení neskorších predpisov a ďalšie platné právne predpisy Slovenskej republiky

**5.2** Zmluva môže byť zmenená len písomnými dodatkami podpísanými oprávnenými zástupcami zmluvných strán.

**5.3** Ktorákoľvek zmluvná strana môže túto zmluvu vypovedať aj bez udania dôvodu s dvojmesačnou výpovednou lehotou, ktorá začne plynúť prvým dňom mesiaca nasledujúceho po doručení písomnej vápovede druhej strane.

**5.4** Zmluvné strany zmluvu prečítali, porozumeli a na znak súhlasu s jej obsahom ju dobrovoľne vlastnoručne podpísali oprávnenými zástupcami zmluvných strán.

**5.5** Zmluvné strany prehlasujú, že sú spôsobilé k právnym úkonom.

**5.6**  Táto zmluva nadobúda platnosť dňom jej podpisu zástupcami obidvoch zmluvných strán a účinnosť dňom nasledujúcim po dni jej zverejnenia. Platnosť tejto zmluvy je 24 mesiacov od nadobudnutia účinnosti

**5.7** Táto zmluva sa povinne zverejňuje v súlade so zákonom č.546/2010 Z.z., ktorým sa dopĺňa zákon č.40/1964 Zb. Občiansky zákonník v znení neskorších predpisov a ktorým sa menia a dopĺňajú niektoré zákony.

**5.8** Zmluva je vyhotovená v 4 výtlačkoch z toho 1 pre predávajúceho a 3 pre kupujúceho.

**5.9 Počas platnosti zmluvy sa zmluvné strany** zaväzujú plniť záväzky vyplývajúce z tejto zmluvy po vyhlásení mimoriadnej situácie podľa zákona NR SR č.42/1994 Z. z. o civilnej ochrane obyvateľstva v znení neskorších predpisov, po vyhlásení krízovej situácie - núdzového stavu, výnimočného stavu, vojnového stavu a vypovedaní vojny podľa ústavného zákona č.227/2002 Z. z. o bezpečnosti štátu v čase vojny, vojnového stavu, výnimočného stavu a núdzového stavu v znení neskorších predpisov a podľa zákona NR SR č.179/2011 Z. z. o hospodárskej mobilizácii a o zmene a doplnení zákona č.387/2002 Z. z. o riadení štátu v krízových situáciách mimo času vojny a vojnového stavu v znení neskorších predpisov.

## Každá zo zmluvných strán sa zaväzuje, že neprevedie nijaké práva a povinnosti (záväzky) vyplývajúce z tejto zmluvy, resp. ich časť na iný subjekt, neprijme ručenie, nevloží akúkoľvek pohľadávku alebo právo z tejto zmluvy ako vklad do obchodnej spoločnosti, nezriadi na akúkoľvek pohľadávku záložné právo alebo iné právo tretej osoby bez predchádzajúceho písomného súhlasu druhej zmluvnej strany. V prípade porušenia tejto povinnosti sa bude považovať takýto úkon za neplatný právny úkon. V prípade porušenia tejto povinnosti jednou zo zmluvných strán, je druhá zmluvná strana oprávnená od zmluvy odstúpiť, a to s účinnosťou odstúpenia ku dňu, keď bolo písomné oznámenie o odstúpení od zmluvy doručené druhej zmluvnej strane, a tým nie je dotknuté právo na náhradu škody.

## V prípade, ak bude podľa tejto zmluvy potrebné doručovať inej zmluvnej strane akúkoľvek písomnosť, doručuje sa táto písomnosť na adresu zmluvnej strany uvedenú v záhlaví tejto zmluvy, dokiaľ nie je zmena adresy písomne oznámená zmluvnej strane, ktorá písomnosť doručuje. V prípade, ak sa písomnosť aj pri dodržaní týchto podmienok vráti nedoručená, zmluvné strany si dohodli, že účinky doručenia nastávajú tretím dňom po vrátení zásielky zmluvnej strane, ktorá zásielku doručuje.

 Dátum: Dátum:

.................................................................. ............................................................

za predávajúceho         za kupujúceho

Uchádzač môže uviesť aj vlastný návrh zmluvy, v ktorom budú uvedené všetky náležitosti nášho návrhu zmluvy prípadne vlastné ustanovenia, ktoré však nesmú odporovať nášmu návrhu.